Mihai Stoica a comentat eventualele plecări ale lui Coman și Olaru de la FCSB: "Pentru a se vinde, trebuie să aibă asta!"
Florinel Coman și Darius Olaru sunt cei doi jucători care domină topul golgheterilor în Liga 1, împărțind primul loc cu 14 reușite.
Cei doi jucători au un sezon excelent la FCSB și pot părăsi liderul campionatului în această vară. Mihai Stoica a comentat acest scenariu și a spus cum pot pleca cei doi fotbaliști.
"Pentru a se vinde, trebuie să aibă asta!"
"(N.r. Ce veţi face după ce vor pleca Olaru şi Coman) Ca ei să plece în vară trebuie să găsească cluburi cu care să se înţeleagă şi care să plătească într-o singură tranşă cinci milioane de euro, nu e o sumă mică, chiar dacă pentru unii e. Dacă faci comparaţie cu sumele pe care au plecat Man şi Stanciu, da, dar nu e o sumă mică.
Pentru a se vinde, trebuie să aibă un parcurs foarte bun la echipa naţională, la turneul final, oricare dintre ei. Ne va fi foarte greu să vinde după turneul final, vom aborda defensiv această fază, acest turneu", a declarat Mihai Stoica, potrivit orangesport.ro.